laion/Wikipedia-Exotic huggingface dataset:
קבוצת קי"ץ

קבוצת קי"ץ (ראשי תיבות של קולנוע ישראלי צעיר) היא קבוצה שפעלה בשנים 1976–1977 לקידום הקולנוע הישראלי האיכותי. בראש הקבוצה עמד הבמאי עוזי פרס, שחי בפריז, וחבריה המרכזיים היו ניסים דיין, רנן שור, רחל נאמן ויעוד לבנון. חברי הקבוצה פעלו בתקופה בה הקולנוע הישראלי היה תחת החטיבה לתעשיות קלות במשרד המסחר והתעשייה. בהשראת "מנשר אוברהאוזן" שקרא להקמת הקולנוע הגרמני החדש, הם ניסחו מניפסט שקרא לקידום התמיכה בקולנוע כערך תרבותי ולקידומו תוך דחיקת הקולנוע הבידורי – צעד שעורר עניין רב. לקבוצה הצטרפו הבמאים עמוס גוטמן, דני וקסמן, ג'אד נאמן, דן וולמן, נדב לויתן, גדעון גנני, אילן מושנזון ואורי ברבש. ראשי הקבוצה פעלו מול משרד המסחר והתעשייה שקידם באותה תקופה את המפיקים, המפיצים ובעלי בתי הקולנוע, הטלוויזיה הישראלית – הערוץ הראשון, ששעריו היו סגורים בפני במאים ויוצרים צעירים, ובאמצעי המדיה של אותם ימים. מניפסט קי"ץ הודפס לראשונה ברבעון קולנוע, בהוצאת המכון הישראלי לקולנוע, גיליון מס' 14, קיץ 1977 חבורה של במאי קולנוע ישראליים צעירים חברו יחדיו למאבק משותף ופרסמו מנשר על טענותיהם ומטרותיהם. זו לשון המנשר: "הקולנוע הישראלי נמצא בימים אלה בעיצומו של תהליך חשוב: הקולנוע המסחרי הוותיק, ששלט במסכי הקולנוע בישראל למעלה מחמש עשרה שנה – מתמוטט. הגולם קם על יוצריו ועכשיו נכונו לסרט הישראלי זמנים חדשים. לצידה של התעשייה פועלים כבר מפיקים, במאים, צלמים ותסריטאים צעירים שכל כוונתם ליצור קולנוע אישי, אמנותי משוחרר מלחצים מסחריים הרסניים. צעירים אלה, וצעירים רבים אחרים שיצרו סרטים קצרים, אישיים, למכביר בשנים האחרונות, חברו יחד להוכיח כי לקולנוע הישראלי ולתרבות הישראלית יש עתיד, וכי הרחוב הישראלי, על כל צדדיו, טעמיו ותהפוכותיו, הוא מקור לא – אכזב ליצירת סרטים בשפה פילמאית אחרת, חדשה, חיה ומקורית. לחברי הקבוצה אין טעם אמנותי זהה, או השקפות אידאולוגיות דומות. משותפת לנו האמונה, כי סרטים ישראליים יכולים וצריכים להיות מופקים בתקציבים נמוכים, בצוותים התואמים את המציאות הישראלית היום. אמונתם של המפיקים המסחריים, כי סרט באורך מלא זקוק להשקעה של מיליוני לירות – אמונה הנתמכת על ידי משרדי ממשלה הנוגעים בדבר – נראית לנו לא רק מופרכת אלא אף שלילית. ניתן וצריך לעשות סרטים זולים. התנאי הבסיסי להפקת סרטים זולים, שלא יסכנו את עתידם של המפיק והבמאי, הוא שינוי מדיניות העידוד של הממשלה. על הממשלה לאחד את כל מקורות עידוד הסרט הישראלי (המפוזרים כיום במשרדי המסחר והתעשייה, החינוך והתרבות ומשרד החוץ), לבטל את שיטת הפרסים והוועדות, וליצור חלוקה שווה של הכספים לעשרות יוצרי הקולנוע בארץ. במקביל, מתכוונים חברי הקבוצה להעמיד לפני כל יוצר-קולנוע שיבקש להצטרף אליה, אפשרויות הפצה, הן בארץ והן מחוצה לה, אם במסגרות מסחריות, ואם במסגרות אחרות (אוניברסיטאות, סינמטקים, בתי קולנוע אמנותיים וכו'). התמיכה המוסרית-ההדדית בין חברי הקבוצה ושינוי במדיניות הממשלה בנושא עידוד הסרט הישראלי, יאפשרו לבמאי ולמפיק ליצור לפחות סרט אחד בשנה ללא תלות בקופה; כישלון סרט אחד לא יעיב על אפשרויות של במאי הקולנוע להמשיך ולביים סרטים. החירות ליצור, היא התנאי לקיומה של כל אמנות אמיתית, ואנו נעשה הכל כדי ליצור את התנאים להתפתחותו של קולנוע חופשי – חופשי מלחצים מסחריים, מאפוטרופסות של ועדות וממוסכמות מקובלות. אנו מאמינים כי זו הדרך ליצירת קולנוע ישראלי חדש." פעילות הקבוצה הייתה קצרה, אך שינתה את השיח בתוך קהילת הקולנוע הישראלי. גרעין מתוך הקבוצה שכלל את רנן שור, יעוד לבנון וג'אד נאמן פעל ב-1978 למען הקמת קרן הקולנוע הישראלי.
בת'רסט

האם התכוונתם ל... אישים צ'ארלס בת'רסט, ויקונט בלדיסלאו הראשון – פוליטיקאי בריטי, כיהן בתור המושל הכללי של ניו זילנד. רוברט בת'רסט – שחקן בריטי. מקומות בת'רסט (ניו סאות' ויילס) – עיר בניו סאות' ויילס שבאוסטרליה. בת'רסט (ניו ברנזוויק) – עיר בניו ברנזוויק שבקנדה. בת'רסט - שמה הקודם של בנג'ול, בירת גמביה. בת'רסט (אי, אוסטרליה) – אי בטריטוריה הצפונית באוסטרליה. בת'רסט (אי, קנדה) – אי בנונאווט בקנדה. רחוב בת'רסט – רחוב ראשי בעיר טורונטו באונטריו שבקנדה.
Sitting on the Edge of the Ocean

Sitting on the Edge of the Ocean (בעברית: יושבת על הקצה של האוקיינוס) הוא סינגל שהוקלט על ידי הזמרת הוולשית בוני טיילר, מתוך אלבומה הרביעי, Goodbye to the Island. השיר יצא לאור בנובמבר 1979, כסינגל השני מתוך האלבום. לשיר יצאה גרסה בשפה הספרדית בשם, "Sola A La Orilla Del Mar". השיר נכתב על ידי רוני סקוט וסטיב וולף, והופק על ידי אותם השניים גם כן, בדומה לסינגלים הקודמים של טיילר. הבי סייד שיצא ביחד עם השיר היה "Baby I Just Love You", שנכלל באלבומה השלישי Diamond Cut, שיצא בשנת 1979 גם כן. את השיר "Baby I Just Love You", החליטה טיילר לא להוציא כסינגל. הווידאו קליפ הנלווה שיצא לשיר, צולם על שפת הים, ולא האוקיינוס, כשם השיר. בקליפ, נראית טיילר כשהיא לובשת שמלה בצבע לבן, יושבת על גשר מעץ, ושרה את השיר. מדי פעם ניתן לראות סצנות בהן רואים את השמים. הקליפ לא הועלה לערוץ היוטיוב הרשמי של טיילר, אך הועלה למספר ערוצי יוטיוב אחרים. בנובמבר 1979, זכה השיר במדליית זהב בטקס הפרסים של "Grand Prix International", אשר נערך בטוקיו, יפן. במקור, טקס פרסים זה נוסד בבריטניה, אך נערך בערים ומדינות שונות מדי שנה. מידע על השיר "Sitting on the Edge of the Ocean" באתר AllMusic סרטון השיר "Sitting on the Edge of the Ocean" באתר יוטיוב Bonnie Tyler - Sitting On The Edge Of The Ocean (Sentada A La Orilla Del Oceano), Discogs (באנגלית) lovecats53 (2012-12-09), BONNIE TYLER - SOLA A LA ORILLA DEL MAR (1979) CANTA EN ESPAÑOL CON LETRA, נבדק ב-2018-04-03 I'm Just A Woman - Bonnie Tyler | Song Info | AllMusic, AllMusic Bonnie Tyler - Diamond Cut, Discogs (באנגלית) evenlittle (2007-05-28), Bonnie Tyler Sitting On The Edge Of The Ocean, נבדק ב-2018-04-03 Various - World Popular Song Festival In Tokyo '79, Discogs (באנגלית) "See All 23 Grand Prix Winners From the 2017 Cannes Lions Festival" (באנגלית אמריקאית). נבדק ב-2018-04-03.
היבודוס

היבודוס (שם מדעי: Hybodus; פירוש השם: "שן דבשתית") הוא סוג של כריש נכחד מהסדרה הנכחדת היבודונטים שהיה קרוב לליסודוס. יצור זה התקיים מסוף תקופת הפרם עד לתקופה קרטיקון עליון מלפני 260-66 מיליון שנה. לא ברורה סיבת ההיכחדות שלו. יצור זה היה שונה מהכרישים המודרניים ואורכו הגיע ל-2 מ'. הוא היה בעל גוף זרים ובעל זוג סנפירים גביים גבוהים וסנפיר גב תחתון גבוה. הראש גדול וחזק עם זוג אונות. מאובנים שלו נמצאו באנגליה ואחר כך גם בכל רחבי העולם והוא שכן בימים רדודים שונים בהם הוא צד דגים, דיונונים וזוחלים ימיים קטנים או חלשים. ההיבודוס מופיע בסדרות הBBC הולכים עם דינוזאורים בפרק "ים אכזר", שם הוא מופיע כיצור טורף שנמשך לאופתלמוזאורוס נקבה שמשריצה ולליופלרודון נקבה שנפצעה. ואולם הליופלירודון מוצג בסדרה כטורף כרישים מיומן. בנוסף הוא מופיע בסדרה מפלצות ים עם נייג'ל מרווין שם הוא מוצג יחד עם מטריורינכוס כצייד של הדג הענקי ליידסיסתיס. מדיה וקבצים בנושא היבודוס בוויקישיתוף היבודוס, באתר האנציקלופדיה של החיים (באנגלית) היבודוס, באתר GBIF (באנגלית)
My Guns Are Loaded

My Guns Are Loaded (בעברית: האקדחים שלי נטענים) הוא סינגל שהוקלט על ידי הזמרת הוולשית בוני טיילר, מתוך אלבומה השלישי, Diamond Cut. השיר יצא לאור בנובמבר 1978, כסינגל הראשון מתוך האלבום. עם יציאתו נכנס השיר אל המקום ה-10 במצעד של קנדה הוט 100, ה-11 במצעד שבצרפת, וה-88 במצעד שירי הקאנטרי. השיר נכתב על ידי רוני סקוט וסטיב וולף, והופק על ידי אותם השניים ביחד עם רובין כבל. השיר הפך ללהיט בקנדה, צרפת וארצות הברית, והפך לאחד מן השירים המוצלחים ביותר מתוך האלבום. הבי סייד של השיר היה כביכול "Louisiana Rain", שיצא כסינגל השני מתוך האלבום. US & France 7" single My Guns Are Loaded" — 3:45" Baby I Just Love You" — 3:03" Germany 7" single My Guns Are Loaded" — 3:45" The Eyes of a Fool" — 3:19" מידע על השיר "My Guns Are Loaded" באתר AllMusic מידע על היצירה "My Guns Are Loaded" באתר Discogs סרטון השיר "My Guns Are Loaded" באתר יוטיוב Bibliothèque et Archives Canada, Library and Archives Canada, Bienvenue au site Web Bibliothèque et Archives Canada, www.collectionscanada.gc.ca (בצרפתית) InfoDisc : Tout les Titres par Artiste, ‏2005-03-19 Album Search for "diamond cut", AllMusic (באנגלית) I'm Just A Woman - Bonnie Tyler | Song Info | AllMusic, AllMusic Diamond Cut - Bonnie Tyler | Songs, Reviews, Credits | AllMusic, AllMusic Ricardo Barauna (2012-12-01), Bonnie tyler-Louisiana Rain, נבדק ב-2018-04-03
אפריאט

אפריאט הוא שם משפחה יהודי הקיים בקרב יהודי מרוקו שחיו בכפר אפריאט. האם התכוונתם ל... אלישע אפריאט – רב ודיין, מחכמי יהדות מרוקו שבערוב ימיו פעל בירושלים. Google Maps, Google Maps (ב־)
וסילי קרדש

וסילי יארוסלאבוביץ' קרדש (באוקראינית: Васи́ль Яросла́вович Ка́рдаш;‏ נולד ב-14 בינואר 1973 בלבוב) הוא כדורגלן עבר אוקראיני ששיחק בעמדת הקשר ולזכותו 14 הופעות בנבחרת אוקראינה. כיום מאמן את קבוצת דינאז מהליגה האוקראינית הראשונה. קרדש גדל במחלקת הנוער של מועדון הכדורגל קרפטי לבוב. בשנת 1990, בהיותו בן 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר עונה אחת עבר לקבוצת "סקלה" מהעיר סטרי. בשנת 1993 שב לקרפטי לבוב. בשנת 1994 נקלעה הקבוצה לקשיים כלכליים וכרטיס השחקן של קרדש הוצע למכירה. הכרטיס נקנה על ידי מכבי חיפה. קרדש שיחק בישראל כמה חודשים ללא הצלחה גדולה. בתום עונת 1993/1994 הוחלט לא להאריך את החוזה שלו במכבי והוא חזר לאוקראינה. הוא שיחק עונה אחת בשורות צ'רנומורץ אודסה. "ציידי הכישרונות" של לקבוצת הפאר האוקראינית דינמו קייב מאוד התרשמו מביצועיו של קרדש על המגרש והוא קיבל הצעה לעבור לדינמו. מהר מאוד תפס קרדש את מקומו בהרכב הפותח של הקבוצה. הוא שיחק במדיה במשך שש שנים וזכה עמה בחמש אליפויות רצופות ובשלושה גביעים. הצטיין גם במשחקי ליגת האלופות - בשנת 1999 הגיעה דינמו קייב עד לחצי גמר של ליגת האלופות. את שלוש השנים האחרונות שלו ככדורגלן שיחק קרדש במדי ארסנל קייב. בשנת 1994 הצטרף קרדש אל נבחרת הנוער של אוקראינה, במדיה ערך תשע הופעות. ב-9 באפריל 1996 ערך וסילי קרדש את הופעת הבכורה שלו במדי הנבחרת הבוגרת של אוקראינה, במשחק ידידות מול מולדובה. בשנת 2001 פרש מהנבחרת לאחר שערך במדיה 14 הופעות. לאחר שפרש ממשחק פעיל אימן קרדש כמה קבוצות חובבים באוקראינה. בשנת 2015 הצטרף לצוות האימון של הנבחרת הצעירה של אוקראינה. החל משנת 2022 מאמן את קבוצת דינאז מהליגה האוקראינית הראשונה. אליפות אוקראינה : 1997, 1998, 1999, 2000 [ 2001 הגביע האוקראיני: 1998, 1999, 2000 מדיה וקבצים בנושא וסילי קרדש בוויקישיתוף וסילי קרדש, באתר Transfermarkt וסילי קרדש, באתר National Football Teams וסילי קרדש, באתר FootballDatabase.eu פרופיל המאמן, באתר Transfermarkt
אורניתוכירוס

אורניתוכירוס (שם מדעי: Ornithocheirus) הוא סוג זוחל קדום מעופף מסדרת הפטרוזאוריה שחי בתור הקרטיקון לפני 105 עד 100 מיליון שנה מזמננו. מאובניו נמצאו במספר אתרים ובעיקר בברזיל ובאנגליה. בעבר סברו שיצור זה היה מגדולי הפטרוזאורים, עם מוטת כנפיים באורך של 12 מטרים ומשקל של 100 ק"ג אך בהמשך התברר שמוטת הכנפיים הגיעה לא יותר מאשר 6.5 מטר. הוא דמה במראהו לסוגי הפטרוזאורים אנהגוארה וקולובורינכוס (Coloborhynchus). לכולם היה מבנה גוף בעל עצמות חלולות, כנפי עור גדולות וראש קטן עם צוואר ארוך ו"מקור" מלא שיניים שצורתו הזכירה את מקור הכפן. יצור זה דאה על זרמי אוויר חם. לא ברור איך הוא חי, אך ייתכן שהיה צייד, אוכל נבלות או אוכל דגים. אורניתוכירוס מופיע בסדרה ללכת עם דינוזאורים, אך ייתכן שהיצור המדובר שם מבוסס על טרופאוגנטוס (Tropeognathus). מדיה וקבצים בנושא אורניתוכירוס בוויקישיתוף אורניתוכירוס, באתר האנציקלופדיה של החיים (באנגלית) אורניתוכירוס, באתר GBIF (באנגלית)
טפיג'רה

טפיג'רה (שם מדעי: Tapejara; פירוש השם מטופי עתיקה: "ישות עתיקה") הוא סוג של זוחל קדום מסדרת הפטרוזאוריה שחי בקרטיקון תחתון, לפני 112 מיליון שנה. מאובניו התגלו ב"תצורות סנטנה" (Santana Formation) בברזיל. ידוע על מין אחד מסוג זה - Tapejara wellnhoferi, אך כמה מינים ששויכו אליו בעבר סווגו מחדש לסוג טופנדקטילוס. הטפיג'רה היה אחד מהמוזרים שבפטרוזאורים, בעל ראש נישא עם כרבולת עשוית עצם גדולה יחסית בגובה 30 ס"מ, שככל הנראה הייתה צבעונית ומפוארת, לצורכי תצוגה. שאר הגולגולת הייתה קטנה, חסרת שיניים ובעלת פתחי עיניים ולסת גדולים. אורכו הגיע ל-80 ס"מ ומוטת כנפיו עשויות העור הגיע לשלושה מטרים. על אף גודלו, הגיע משקלו של הטפיג'רה רק ל-5 ק"ג, עקב עצמותיו החלולות. הטפיג'רה חי בתקופת הקרטיקון הקדום וחי בלהקות. עקב מבנה הגולגולת שלו ייתכן שבנוסף לדגים ויצורים קטנים היה ניזון גם מפירות או מזרעי צמחים. פטרוזאור זה מופיע בסדרה ללכת עם דינוזאורים ובמשחקי המחשב עולם היורה: המשחק וJurassic World Evolution 2. מדיה וקבצים בנושא טפיג'רה בוויקישיתוף טפיג'רה, באתר האנציקלופדיה של החיים (באנגלית) טפיג'רה, באתר GBIF (באנגלית)
קאולקיצפלוס

קאולקיצֶפלוס (שם מדעי: Caulkicephalus) הוא סוג זוחל קדום מעופף מסדרת הפטרוזאוריה שחי בתקופת הקרטיקון לפני 130 מיליון שנה. הוא היה קרוב משפחה קטן של האורניתוקרוס. יצור זה היה קטן בהרבה מקרוביו, אך עדיין הגיע למוטת כנף של 5 מטרים ואורך לסתותיו הגיע ל-290 מ"מ. ליצור הייתה כרבולת קטנה מאחורי ראשו בדומה לפטרנודון, אך קטנה בהרבה. הוא היה בעל לסת ארוכה מלאה בשיניים שנטו לצדדים. בקצה החרטום הייתה בליטה קטנה עגלגלה. מאובניו נמצאו באי וייט שבבריטניה, ובאזורים דומים ועקב הימצאותם לצד פסולת צמחים וללא קרבה לסלעים ימיים מעריכים שהוא היה יבשתי יותר מקרוביו, אך ייתכן שהיה עף מעל הימים ותפס דגים עם חרטומו הארוך. מדיה וקבצים בנושא קאולקיצפלוס בוויקישיתוף קאולקיצפלוס, באתר GBIF (באנגלית)
פלסיופלרודון

פלסיופלרודון (שם מדעי: Plesiopleurodon) הוא סוג של זוחל ימי גדול מסדרת הפלזיוזאוריה שחי בתקופה קרטיקון עליון לפני 98 מיליון שנה בוויומינג, אמריקה הצפונית. היצור היה קטן מהרבה מקרובי משפחתו והגיע לאורך של 3 מ' בקירוב. היו לו שורות של שיניים חרוטיות והוא היה בעל סנפירים שטוחים שהזכירו סנפירי כלב ים. היה לו צוואר רחב אך קצר יחסית והלסתות היו ארוכות וחזקות, בדומה לפליוזאורוס. יצור זה חי בימי אמריקה וטרף דגים, רכיכות, כרישים קטנים וזוחלים ימיים קטנים. הוא גם חטף פטרוזאורים שעפו נמוך מדי מעל המים. לסתותיו החזקות עזרו לו לקרוע את טרפו לגזרים. מדיה וקבצים בנושא פלסיופלרודון בוויקישיתוף פלסיופלרודון, באתר GBIF (באנגלית)
דקטודון

דקטודון (שם מדעי: Dakotadon; מילולית: "שן דקוטה") הוא סוג של דינוזאור ממשפחת האיגואנודוניים שבקבוצת האורניתופודה שחי באמריקה הצפונית בתקופת הקרטיקון לפני 130 מיליון שנה. סוג זה היה קרוב לאיגואנודון ויש הכוללים אותו בסוגו. מאובני הדינוזאור נמצאו בדרום דקוטה, ארצות הברית בחפירות של תצורות לקוטה (Lakota Formation), שם נמצאה גולגולת בעלי נקודות דמיון לאיגואנודון אך גדולה יותר. בתחילה הייתה שייכת לאיגואנודון אך החוקר גרגורי ס. פאול (Gregory S. Paul) החליט לשייכו ב-2008 למין עצמאי. הסוג החדש הגיע לאורך של 6 מטרים בערך ולמשקל של 1 טון. לא ידוע הרבה על היצור ומאפייניו. ייתכן שהוא נע בעדרים לאורך דרומה של ארצות הברית וליחך צמחייה רכה עם לסתותיו הגדולות. מדיה וקבצים בנושא דקטודון בוויקישיתוף דקטודון, באתר GBIF (באנגלית)
פולקנתוס

פולקנתוס (שם מדעי: Polacanthus; מילולית: "מרובה קוצים") הוא סוג של דינוזאור במשפחת הנודוזאוריים. הוא חי בתקופת הקרטיקון, 130-125 מיליון שנה לפני זמננו. הוא חי בחלק המערבי של אירופה ובעיקר באנגליה. יצור זה הגיע לאורך של אפשרי של 4 מטרים (13 רגל) ולמשקל של טונה אחת. חוליותיו היו חזקות וחופפו על גבו אך היו חסרות קוצים. הזנב היה דק וחשוף יותר משאר גופו והגוף היה מכוסה לוחות גדולות עד לראשו. יצור זה היה צמחוני בעל לסתות חלשות ושיניים קטנות. ככל הנראה הוא רעה במישורים של אנגליה בקרטיקון, ייתכן שלצד אוכלי צמחים נוספים. הפולקנתוס התגונן מטורפים באמצעות מראהו המאיים ושריונו וגם היה יכול לתקוף אותם עם זנבו, אך הזנב לא היה בעל אלות כמו האנקילוזאורוס שחי בתקופה מאוחרת יותר. הוא נכחד לפני 125 מיליון שנה. דינוזאור זה תואר בשנת 1865 על ידי הפלאונטולוג הבריטי ריצ'רד אוון. דינוזאור זה הופיע בסדרה ללכת עם דינוזאורים ובמשחקי המחשב פארק היורה 3: בניית פארק, Jurassic World Evolution וJurassic World Evolution 2. מדיה וקבצים בנושא פולקנתוס בוויקישיתוף פולקנתוס, באתר האנציקלופדיה של החיים (באנגלית) פולקנתוס, באתר GBIF (באנגלית) Polacanthus במדריך הדינוזאורים The Dino Directory של המוזיאון להיסטוריה של הטבע (לונדון)
אוטרנדורף

אוטרנדורף (בגרמנית: Otterndorf; בגרמנית תחתית: Oterndörp) היא עיירה במחוז קוקסהאפן (אנ') במדינת סקסוניה התחתונה שבגרמניה, על גדות נהר המדם (גר') יובלו של נהר האלבה. נכון לראשית 2017 התגוררו בעיירה 7,283 איש. ההתיישבות באוטרנדורף החלה בשנת 1100, וב-1400 קיבל היישוב זכויות עיר, והוא היישוב המרכזי בחבל הדלן (אנ'). אוטרנדורף הייתה המרכז היהודי של חבל הדלן, אבל גם בשיא פריחתה במחצית המאה ה-19 לא עלה מספר אנשי הקהילה היהודית במקום על 15 משפחות וחלקן היו משויכות לקהילה פורמלית בלבד, ולמעשה ניהלו את חייהן ביישובים סמוכים, כמו אילינוורט (גר'), נורדלדה (אנ'), אלטנברוך (גר') ושטיינאו (אנ'). דניאל פרנקל ותמר אברהם (עורכים), פנקס הקהילות: גרמניה, כרך רביעי: צפון מערב גרמניה, חלק I, עמ' 125–126 (הערך נכתב בידי יירגן בומבך). מדיה וקבצים בנושא אוטרנדורף בוויקישיתוף אתר האינטרנט הרשמי של אוטרנדורף (בגרמנית) אתר האינטרנט הרשמי של אוטרנדורף (בגרמנית) ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
קולסוכוס

קולסוכוס (שם מדעי: Koolasuchus) הוא סוג נכחד של דו-חיים גדול מקבוצת הטמנוספונדילים שחי בתקופת הקרטיקון בוויקטוריה, אוסטרליה והוא היה מאחרוני בני קבוצתו וגם מהגדולים שבהם. דו חי זה הגיע לאורך של 4–5 מטר ושקל 500 ק"ג והיה אחד הדו-חיים הגדולים ביותר מעולם. הוא היה שטוח ומוארך בצורתו והייתה לו גולגולת עבה באורך של 65 ס"מ שהייתה רחבה בהרבה משאר הגוף. היו לו עיניים גדולות בקדמת הראש ופה עצום שבלט מעט אחורה. הגפיים היו קטנות אך הזנב היה עבה והצלעות בלטו החוצה מהגוף. הקולסוכוס חי במימי אוסטרליה הדרומית של הקרטיקון אך גם נדד דרומה לאנטארקטיקה שבאותה תקופה הייתה חמימה יותר מימינו. הקולסוכוס חי בנהרות מהירי זרימה סמוך לסלעים והתנהג כתנין. הוא היה אוכל בשר שארב לטרף מתחת למים. יצורים אלה נכחדו כליל לפני 120 מיליון שנה, ככל הנראה כתוצאה מהתקררות אזור מחייתם. הקולסוכוס מופיע בסדרה "ללכת עם דינוזאורים" כיצור טורף שחי ביערות הקרח האנטארקטי ומאיים על יצורים קטנים יותר כמו דינוזאור הלילינזאורה. בסדרה הוא נודד בחורף לאגמים בתוך יערות וכך נמלט מהקור ובאביב חוזר לנהרות הרחבים. הקולסוכוס מופיע במשחק "Jurassic World: Alive". מדיה וקבצים בנושא קולסוכוס בוויקישיתוף קולסוכוס, באתר GBIF (באנגלית)
אוסטרלונטור

אוסטרלונטור (שם מדעי: Australovenator; משמעות שמו "צייד דרומי") הוא סוג של דינוזאור מסדרת בעלי אגן דמוי לטאה שהיה קרובו הרחוק של האלוזאורוס. מאובני דינוזאור זה נתגלו בכמה אתרים ארכאולוגים באוסטרליה מתקופת הקרטיקון, לפני 95 מיליון שנה, והוא מהגדולים שבדינוזאורים השלמים שנמצאו בה. ייתכן שהיגר בקיץ לאנטארקטיקה, שבאותה תקופה הייתה מחוברת לאוסטרליה. האוסטרלונטור היה טורף גדול שהגיע לגובה שני מטרים, לאורך של שישה מטרים ולמשקל 500–1,000 קילוגרם. האוסטרלונטור היה בנוי לריצה במהירות גבוהה אחרי טרפו שכלל יצורים זריזים אחרים. בנוסף היו לו רגליים קדמיות חזקות בעזרתן היה יכול לאחוז בטרף. ייתכן שהיה מסוגל לקפוץ ולהכות בחזקה באמצעות טפריו. האוסטרלונטור היה טורף-על בתקופתו וניזון מדינוזאורים דרומיים שונים כמו הזאורופוד דיאמנטינזאורוס (Diamantinasaurus), הלילינזאורה וכן מיצורים קטנים יותר. דינוזאור זה הופיע במשחק המחשב Jurassic World Evolution 2. מדיה וקבצים בנושא אוסטרלונטור בוויקישיתוף אוסטרלונטור, באתר האנציקלופדיה של החיים (באנגלית) אוסטרלונטור, באתר GBIF (באנגלית)
לריסה וולפרט

לריסה וולפרט (ברוסית: Лариса Вольперт; ‏30 במרץ 1926 לנינגרד, שבברית המועצות - 1 באוקטובר 2017 ניו יורק, שבארצות הברית) הייתה שחמטאית סובייטית ממוצא יהודי בדרגת רב-אמן לנשים ופילולוגית, פרופסורית באוניברסיטת טרטו, שבאסטוניה. לריסה וולפרט נולדה לאבא רופא, יליד וילנה. וולפרט החלה להשתתף בתחרויות שחמט לאחר סיום מלחמת העולם השנייה. בשנים 1954, 1958 ו-1959 היא הייתה אלופת ברית המועצות לנשים ובשנים 1956, 1963 (הקדימה בהתרת שוויון נקודות את טטיאנה זטולובסקיה) ו-1964 (לאחר נונה גפרינדשווילי) זכתה במקום השני. וולפרט השתתפה בתחרויות מועמדים לדו-קרב על אליפות העולם, ובשנת 1955 סיימה במקום השני. בשנת 1954 קיבלה דרגת אמן בינלאומי לנשים ובשנת 1978 דרגת רב אמן לנשים. וולפרט בשנת 1949 וולפרט סיימה לימודי פילולוגיה באוניברסיטת לנינגרד. בשנת 1955 היא סיימה את עבודת הדוקטורט שלה. היא עבדה במשך 15 שנים במכון הפדגוגי בפסקוב. בשנת 1977 היא עברה ללמד באוניברסיטת טרטו. בשנת 1990 קיבלה תואר פרופסור ובשנת 1993 הפכה לפרופסור אמריטה. תחומי המחקר שלה היו ספרות צרפתית והקשר שלה עם הספרות הרוסית. אתר האינטרנט הרשמי של לריסה וולפרט (ברוסית) לריסה וולפרט, באתר צ'סגיימס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
דגש

דָּגֵשׁ הוא סימן ניקוד בעברית, שנראה כמו נקודה בתוך האות. אף שתפקידיהם שונים, הדגש זהה בצורתו למפיק ולשורוק. במחשבים, שלושת הסימנים מיוצגים באמצעות אותו תו יוניקוד, HEBREW POINT DAGESH OR MAPIQ (מס' U+05BC). ניתן לסמן במפורש את חוסר הדגש באמצעות הסימן רפה, שנראה כמו קו מעל האות. הסימן הזה היה בשימוש נרחב בכתבי יד עבריים עתיקים והוא משמש בכתיב תקני של יידיש, אבל בעברית החדשה השימוש בו נדיר. דגש קל, מורה על שינוי איכותי בהגיית אות. נקרא גם קשיין. הדגש הקל נכתב רק באותיות בג"ד כפ"ת כאשר הן באות בראש מילה או אחרי שווא נח, למשל במילה כַּפְתּוֹר. כיום, אין הבדל איכותי בהגיית צורתן הדגושה והרָפָה של אותיות גד"ת. דגש חזק, מורה על הגיית האות ככפולה. נקרא גם כפלן ומכפל. הדגש החזק יכול לבוא בכל האותיות למעט האותיות הגרוניות, אהחע"ר (למעט פעמים אחדות במקרא). בעברית החדשה המדוברת הוא משנה רק את הצליל של האותיות בכ"פ, כמו הדגש הקל. דגש חזק יכול להיות תבניתי או משלים: הדגש התבניתי טבוע במשקל או בבניין של המילה. למשל במילה שַׁפַּעַת יש דגש באות פ משום שבמשקל קַטֶּלֶת תמיד חייב להיות דגש באות האמצעית של השורש. הדגש המשלים נובע מהתלכדות עיצורים. למשל, במילה לְהַפִּיל, האות נ מהשורש נ־פ־ל מתלכדת עם האות פ, וכתוצאה מזה יש דגש באות פ. כך מקלידים את הדגש במערכות הפעלה שונות: Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ד Windows 7 וגרסאות ישנות יותר: בזמן ש־Caps Lock דלוק, לחיצה על Shift-= (סימן שווה) macOS‏: Alt והאות ת אנדרואיד (מקלדת Gboard): הקשה ארוכה על האות ד.
אחסאן

באסלאם, אִחְסַַאן (בערבית: إحسان; מילולית: "שלמות" או "מצוינות") הוא אחריותו של המוסלמי לשאוף מצוינות, או עד כמה שניתן לשלמות, בפולחן ובמידות הטובות והתייחסות לאנשים הסובבים את המאמין. האִחְסַַאן מתבטא בכך שהמוסלמי עובד את אללה כאילו שהוא רואה אותו (את אללה), אפילו שהוא לא רואה אותו (את אללה), תוך הכרה בכך שאללה כן רואה אותו (את המאמין).. הגדרתו הבסיסית של האִחְסַַאן מגיעה מחדית' של הנביא מוחמד, שבו הוא אומר שאִחְסַַאן זה "לעבוד את אללה כאילו שאתה רואה אותו, ואם אתה לא יכול לראות אותו, אז לדעת שהוא אכן רואה אותך". מהחדית' הזה נגזרות התנהגות הכללית והמידות הטובות שבהן נוהג האדם שהגיע למעלה זו - ה"מוחסין" (محسن). האִחְסַַאן נחשב לרמה הרוחנית הכי גבוהה בדת האסלאמית, שיש בהשלושה רבדים: אִסְלַאם (התמסרות), אִמַאן (אמונה), אִחְסַאן (מצוינות). בעוד שהאסלאם הוא מה שהמאמין צריך לעשות, והאמונה היא הסיבה שבגללה הוא עושה זאת, האִחְסַַאן הוא לקיחת האמונה והאסלאם לרמה של שלמות ומצוינות.. בעוד שפוסקי ההלכה מתמקדים בדרגת ה"אסלאם", והתאולוגים מתמקדים ב"אמאן", הסופים מתמקדים באִחְסַַאן. על פי הגישה הסופית, צריך המאמין להיצמד להוראותיו של האימאם שלו, השייח' שלו, שכבר הגיע לרמת האִחְסַַאן, והוא יוביל אותו אל הרמה הזאת, צעד אחר צעד. ישנם פרשנים אשר מציינים את האִחְסַַאן כחלק הפנימי של האסלאם, בעוד שהשריעה היא החלק החיצוני. בעוד שפוסקי ההלכה מתמקדים בדרגת ה"אסלאם", והתאולוגים מתמקדים ב"אמאן", הסופים מתמקדים באִחְסַַאן. על פי הגישה הסופית, צריך המאמין להיצמד להוראותיו של האימאם שלו, השייח' שלו, שכבר הגיע לרמת האִחְסַַאן, והוא יוביל אותו אל הרמה הזאת, צעד אחר צעד. מדיה וקבצים בנושא אחסאן בוויקישיתוף Islam On Demand (2012-02-17), What is Ihsan? - Hamza Yusuf, נבדק ב-2018-04-04 Ihsan, The pursuit of Excellence - IslamiCity, www.islamicity.org (באנגלית) Jalāl al-Dīn Rūmī, Maulana, 1207-1273., Rumi's little book of life: the garden of the soul, the heart, and the spirit, Charlottesville, VA: Hampton Roads, 2012 Sahih al-Bukhari - Sunnah.com - Sayings and Teachings of Prophet Muhammad (صلى الله عليه و سلم), sunnah.com Sahih Muslim - Sunnah.com - Sayings and Teachings of Prophet Muhammad (صلى الله عليه و سلم), sunnah.com Arabian, Omid,, The universe in you: an inner journey guided by Rumi, Los Angeles, California: YOUniversal Center, 2016 Arabian, Omid,, The universe in you: an inner journey guided by Rumi, Los Angeles, California: YOUniversal Center, 2016 Chittick, William C., Sufism: a beginner's guide, Oxford: Oneworld Publications, 2008 Jalāl al-Dīn Rūmī, Maulana, 1207-1273,, The essential Rumi, San Francisco, CA: Harper, 1995 Ihsan and It’s Place In The Quran and Sunnah | Ghayb.com, ghayb.com (באנגלית)
מוטי דותן

מוטי דותן (נולד בשם מרדכי פרקש ב-27 בדצמבר 1949) הוא ראש המועצה אזורית הגליל התחתון לשעבר, כיום משמש כיו״ר ומנכ״ל חברת ״קדימה מדע- World Ort" (הזרוע הביצועית של אורט העולמי בישראל). בנוסף, מתפקידיו הבולטים בעברו היה יושב חבר הוועד המנהל של הקרן לרווחה לנפגעי השואה בישראל. דותן נולד וגדל בפתח תקווה, את לימודי התיכון עשה בישיבת בני עקיבא ברעננה. לאחר הלימודים התגייס לצה"ל. לאחר שחרורו מצה"ל למד מנהל עסקים וכלכלה במרכז האקדמי ברופין, ב-1982 עבר להתגורר במושב כפר חיטים שבגליל התחתון והחל לעבוד כרועה צאן. בהמשך שימש כמרכז הענף במושב. לאחר מכן עבד במסגרת החטיבה להתיישבות בסוכנות היהודית בתור משקם כלכלי, לאחר סיום תפקידו בסוכונות שימש דותן כמרכז המשק של מושב כפר חיטים וכמנהל שיווק הבשר של חברת תנובה. משנת 1991 שימש כחבר מליאה במועצה האזורית הגליל התחתון. בשנת 2001 נבחר דותן לראשונה לאחר פרישתו של בני גורפינקל מראשות המועצה, לאחר מכן זכה דותן בבחירות לראשות המועצה ב-2003, 2008 ו-2013. בינואר 2018 הודיע דותן כי לא יתמודד בבחירות 2018 לראשות המועצה. לאחר פרישתו מראשות המועצה, דותן משמש כיום כיו״ר חברת ״קדימה מדע- World Ort" (הזרוע הביצועית של אורט העולמי בישראל). כמו כן, חבר בוועד המנהל במכללת אורט בראודה בכרמיאל ושל הוועד המנהל בכפר נהר הירדן (כפר נופש לילדים חולים במחלות מסכנות חיים) שהיה שותף בהקמתו. דותן חבר בוועד המנהל של עמותת ידידי בית החולים פוריה, ובין היתר יו״ר רשות ניקוז ונחלים כינרת. עד לאחרונה שימש כיו״ר וועדה מקומית לתכנון ובנייה של שתי מועצות אזוריות בדואיות בדרום - אל קאסום ונווה מדבר. דותן נשוי לפנינה ואב ל-4 מתגורר בכפר חיטים. העמוד של מוטי דותן, באתר (הקרן לרווחת ניצולי השואה) אתי דור-נחום, אחרי 17 שנים, מוטי דותן פורש, ראיון פרישה, 28 בינואר 2018, באתר מיינט העמק.